Likatsin 84 (Art. 84). Lata anit akgtuy kata nichuna skujnit Mapakgsina Xalipulatamatni, chu pala wi tamakxtumit tlan, lakapala tlawakan ixtamakxtumit ixakxilhnanín lhkayawananín xlakata wa natawan, tiku kantsina mapakgsina xalipulatamatni nawán chu tamakxtumin nalikgalhi akgkaw chichini' akxniku nawan tiku nalaksaklhkayawakan, chu akgkututu usu akgkutsayan papa'.
Pala ni ixtawi tamakxtumit, tlan lhkayawa xakatilanka kanikxniwa Mapakgsina nema kantsina naskuja chu nawali xatamakxtumit, aná niku nawankán tiku mapakgsina natayayacha, la wan limakatsinat xatalaksaklhkayawakan chu la wanacha likatsin ixlawan.|Pala ixkitsankgalh Mapakgsina chu tsankganimajku akgtati kata, lata namasputu ixtaskujut, natawila ixtamakxtumitkan ixakxilhnanin ,lhkayawananín xlakata tlan nalhkayawakan mapakgsin Xalipulatamatni.